บำรุงผมแห้ง เริ่มจากกิจวัตรที่ดี การมีเส้นผมสุขภาพดี
ใช้ปริมาณหนึ่งส่วนสี่ของเหรียญบาท ชโลมลงตามความยาวของเส้นผม คุณต้องใช้ในปริมาณที่พอจะเคลือบเส้นผมของคุณโดยไม่ถ่วงให้ผมของคุณตกลง จากนั้นค่อยๆ นวดให้เข้าเส้นผมตรงบริเวณปลายผม ล้างออกด้วยน้ำอุ่นหรือน้ำเย็น  ถ้าผมของคุณแห้งมาก คุณอาจต้องใช้ตัวปรับสภาพแบบไม่ต้องล้างออกร่วมด้วย นี่จะช่วยปกป้องเส้นผมของคุณจากการแห้งระหว่างวัน ทำให้ผมนั้นเงางามและจัดทรงง่าย ถ้าผมของคุณดูทื่อและไร้ชีวิตชีวิตหลังการฟื้นบำรุง คุณอาจต้องการเปลี่ยนตัวปรับสภาพเส้นผม ลองหายี่ห้อที่ทำด้วยน้ำมันธรรมชาติและไม่ใส่ซิลิโคน การฟื้นฟูผมที่เสียอาจต้องการการบำรุงมากกว่าปรกติ เพื่อให้ผมเงางาม ลองบำรุงเส้นผมอย่างล้ำลึกสัปดาห์ละครั้ง คุณอาจใช้ครีมบำรุงเส้นผมที่ซื้อมาจากร้านหรือใช้น้ำมันที่มีอยู่ที่บ้านอย่างน้ำมันมะพร้าว น้ำมันอัลมอนด์และน้ำมันโจโจบาเพื่อบำรุงและปรับสภาพผมอย่างล้ำลึก  ทำให้ผมหมาดและลงครีมบำรุงเส้นผมประมาณ 1-2 ช้อนโต๊ะ คุณต้องแน่ใจว่าเส้นผมทุกเส้นถูกเคลือบด้วยตัวปรับสภาพเส้นผมด้วยการใช้หวีซี่งห่างหรือนิ้วมือสางจากรากผมจนถึงปลายผม คลุมผมด้วยหมวกอาบน้ำหรือพลาสติกห่ออาหาร ปล่อยไว้อย่างน้อย 1 ชั่วโมงหรือข้ามคืน สระผมตามปรกติเพื่อล้างออก คุณอาจต้องสระผมสองครั้งเพื่อกำจัดสิ่งตกค้างออก ถ้าคุณต้องการจะทำให้ผมเป็นประกายและลดผมชี้ฟู ลองทำมาส์กหมักผมที่บ้านที่สามารถใช้ได้ก่อนสระผม เมื่อคุณอาบน้ำ ทำให้ผมหมาด จากนั้นทามาส์กลงไป เมื่อคุณอาบน้ำเสร็จให้สระออกให้หมด คุณอาจลองมาส์กหมักผมสูตรนี้ดู   น้ำผึ้ง 2 ช้อนโต๊ะ กล้วยบดหรืออะโวคาโด้บด 1 ผล โยเกิร์ตรสธรรมชาติ 2 ช้อนโต๊ะ ไข่ที่ตีแล้ว 1 ฟอง ส่วนผสมใดๆ ที่มีส่วนผสมด้านบน สำหรับผมแห้งเป็นพิเศษ การใช้น้ำมันใส่ผมจะช่วยรักษาเส้นผมไม่ให้ชี้ฟูระหว่างวัน ลองใช้น้ำมันประมาณ 1 เหรียญ เทลงบนนิ้วมือ จากนั้นทาลงบนปลายผม หลีกเลี่ยงบริเวณรากผม คุณอาจลองใช้น้ำมันเหล่านี้  น้ำมันอาร์แกน น้ำมันมะกอก น้ำมันมะพร้าว น้ำมันโจโจบา ในขณะที่คุณหลีกเลี่ยงการใช้แปรงชนิดอื่นๆ แปรงขนหมูป่านั้นเป็นข้อยกเว้น แปรงชนิดนี้มีขนพิเศษจากธรรมชาติที่ทำเลียนแบบเส้นผมของคุณ เเปรงชนิดนี้ใช้เพื่อดึงน้ำมันจากเส้นผมจากรากผมลงไปสู่ปลายผมโดยไม่ทำให้เกิดความเสียหาย ถ้าผมของคุณแห้งมากและคุณต้องการเอาสิ่งที่ทำให้ผมของคุณมีสุขภาพไม่ดีออก การซื้อแปรงขนหมูป่าก็ดูเป็นสิ่งที่คุ้มค่า แปรงขนหมูป่ามีวิธีใช้ดังนี  รอจนกระทั่งคืนก่อนที่คุณวางแผนจะสระผม เนื่องจากตอนนั้นจะเป็นช่วงที่รากผมมีน้ำมันมาก หวีผมที่พันกันออกด้วยหวีซี่ห่าง. ใช้แปรงหวีผมจากหนังศีรษะลงมาที่ปลายผม ทำซ้ำหลายๆ ครั้งบนผมช่อเดียวกันก่อนที่จะทำช่อถัดไป แปรงต่อไปเรื่อยๆ จนกระทั่งคุณแปรงผมจนทั่ว ผมคุณจะนุ่มและลื่นหลังจากที่แปรงเสร็จ รอประมาณ 1 หรือ 2 ชั่วโมงก่อนจะไปสระผม ถ้าคุณมีผมแห้งแสดงว่าผมของคุณนั้นบอบบาง ถ้าคุณสัมผัสผมอย่างแรงจะทำให้ผมแตกปลายและอาจทำให้ผมหักได้ ขณะที่คุณสระผม เป่าผมและสัมผัสผม ให้คุณคิดว่าผมของคุณคือผ้าไหมอันอ่อนนุ่มที่ต้องการการดูแลเป็นพิเศษ นั่นคือคุณต้องไม่ถู ดึง หรือบีบคั้นผมของคุณ  เมื่อคุณสระผม ให้ใช้ปลายนิ้วสางแชมพูให้ทั่วผมแทนการถูอย่างแรง ล้างผมด้วยน้ำเย็นหรือน้ำอุ่น น้ำร้อนนั้นทำร้ายผมแห้ง เมื่อคุณสระผมเสร็จให้บีบน้ำที่เหลือออกจากผมอย่างอ่อนโยนแทนที่กว่าม้วนและบีบน้ำออกมา จากนั้นเช็ดเบาๆ ให้แห้งด้วยผ้าขนหนู ผมจะแห้งเมื่อน้ำมันตามธรรมชาติซึ่งถูกผลิตโดยหนังศีรษะไม่มีโอกาสได้ไปบำรุงเส้นผม การสระผมที่แห้งทุกวันจะทำให้ผมยิ่งแห้งขึ้นไปอีกและเปราะบางมากขึ้นเพราะแชมพูจะขจัดน้ำมันธรรมชาติเหล่านั้นออกไป ดังนั้นใช้แชมพูเพียง 2-3 ครั้งต่อสัปดาห์เพื่อให้ผมได้รับการบำรุงด้วยน้ำมันธรรมชาติเหล่านั้น   ในการไม่ใช้แชมพูครั้งแรก คุณจะสังเกตได้ว่าหนังศีรษะผลิตน้ำมันออกมามากเนื่องจากหนังศีรษะคุ้นเคยกับการผลิตน้ำมันออกมาทีละมากๆ เพื่อทดแทนน้ำมันที่ถูกสระออกไป คุณต้องให้เวลาประมาณ 1-2 อาทิตย์และคุณจะพบว่าปริมาณน้ำมันจะน้อยลง และคุณจะสามารถคงความสะอาดได้หลายวันแบบไม่สระผมด้วยแชมพู ถ้ารากผมเริ่มมัน การใช้สเปรย์สระผมเป็นวิธีการรักษาที่ดีโดยไม่ต้องสระผม คุณเสพติดการเป่าผมหรือไม่? ถึงเวลาแล้วที่ต้องวางไดร์เป่าลงและปล่อยให้ผมแห้งตามธรรมชาติ การเป่าลมร้อนไปที่ผมแห้งโดยตรงจะไม่เปิดโอกาสให้ผมได้มีสุขภาพดี แม้การเป่าจะทำให้ผมคุณดูเงางาม แต่จริงๆ แล้วความร้อนนั้นค่อนข้างทำลายเส้นผม และจะก่อให้เกิดการแตกหักและการแตกปลายเมื่อเวลาผ่านไป  เมื่อคุณเริ่มปล่อยให้ผมแห้งตามธรรมชาติเป็นครั้งแรก คุณอาจจะยังไม่รู้สึกถึงผลลัพธ์ คุณต้องให้เวลากับมัน หลังจาก 1 เดือนหรือมากกว่า ผมสวยสุขภาพดีจะมีโอกาสให้เผยความเงางามให้คุณเห็น ถ้าคุณจำเป็นต้องแต่งผมด้วยไดร์เป่าผม (ซึ่งควรจะทำเฉพาะเวลาออกงานสังคม) ลองปรับใช้ลมอุ่นหรือลมเย็นบนไดร์เป่าผมและใช้ให้ห่างจากเส้นผม การแปรงผมฉีกผมที่พันกันออก ทำให้เกิดความเสียหายต่อผม และเนื่องจากผมแห้งนั้นแตกหักง่าย นี่สามารถทำให้ผมคุณดูชี้ฟูและหยาบกระด้างได้ ดังนั้นหวีผมขณะที่ยังเปียกด้วยหวีซี่ห่าง นี่เป็นวิธีที่ดีกว่าและจะไม่ทำให้คุณต้องดึงผมหรือทำให้ผมขาด  ถ้าผมของคุณพันกัน ลองหวีผมที่พันกันบริเวณใกล้ปลายผมก่อน จากนั้นค่อยๆ หวีปมอื่นๆ ขึ้นไปสู่รากผม ถ้าคุณหวีจากรากถึงปลายผมคุณจะทำให้ผมขาด คุณสามารถใช้นิ้วค่อยๆ คลายผมที่พันกันออกได้ ลองใช้ตัวปรับสภาพเส้นผมและนวดลงบนผมที่พันกันจนผมคลายออก การยืด การม้วน การย้อมหรือการทำผมอื่นๆ สามารถก่อให้เกิดความเสียหายในระยะยาวได้ แม้ว่าคุณจะทำเพียงครั้งเดียวก็ตาม ถ้าผมคุณแห้งและคุณพยายามจะฟื้นฟูสภาพผมนั้น คุณจะไม่เห็นผมของคุณกลับมามีสุขภาพดีจนกระทั่งคุณหยุดการทำผมที่ทำร้ายเส้นผม หลีกเลี่ยงการกระทำเหล่านี้  การใช้อุปกรณ์จัดแต่งที่ใช้ความร้อนเช่น แกนม้วนผม ที่ม้วนผมไฟฟ้าหรือที่ยืดผม (คุณอาจลองดูวิธีการที่ไม่ใช้ความร้อน) การย้อมผม การกัดสีผมหรือการทำไฮไลท์ (ลองทางเลือกจากธรรมชาติ) การถักผม การทำเดรดล็อคและทรงผมอื่นๆ ที่ต้องดึงผมจากรากจะทำให้ผมแห้งเสียหายมาก การเลือกทำผมทรงใดทรงหนึ่งนี้อาจทำให้ผมขาดหรือเกิดจุดที่ผมร่วงจนหัวล้านได้ การปล่อยให้ผมอยู่เป็นทรงตามธรรมชาติเมื่อคุณต้องการฟื้นฟูสุขภาพเส้นผมนั้นเป็นทางเลือกที่ดีที่สุด การนวดหนังศีรษะช่วยกระตุ้นการไหลเวียนบริเวณใกล้เส้นผม ทำให้ผมคุณงอกขึ้น นวดบ่อยๆ ทุกครั้งเมื่อคุณสระผมจนเป็นกิจวัตร ให้คุณใช้ปลายนิ้วค่อยๆ นวดหนังศีรษะเป็นวงกลมให้ทั่วทั้งศีรษะ  ผลพลอยได้ของการนวดศีรษะก็คือ ช่วยลดอาการเครียดและปวดหัวได้ด้วย ลองการนวดด้วยน้ำมันเพื่อเพิ่มการกระตุ้น นวดน้ำมันมะพร้าว น้ำมันอัลมอนด์ น้ำมันมะกอก หรือน้ำมันโจโจบาลงบนหนังศีรษะ จากนั้นล้างออกเมื่อคุณนวดเสร็จ มีผลิตภัณฑ์มากมายที่โฆษณาว่าจะทำให้ผมของคุณมีสุขภาพดี แต่ผลิตภัณฑ์เหล่านั้นมีส่วนประกอบที่น่าจะทำลายผมเสียมากกว่า แชมพู ตัวปรับสภาพเส้นผมและผลิตภัณฑ์จัดแต่งทรงผมของคุณอาจทำให้ผมของคุณยิ่งแห้งและเปราะขาดง่ายกว่าปรกติ ลองเปลี่ยนมาใช้ผลิตภัณฑ์ที่ผลิตจากธรรมชาติและหลีกเลี่ยงผลิตภัณฑ์ที่มีส่วนประกอบอันตรายดังต่อไปนี้  ซัลเฟต: พบในแชมพูและผลิตภัณฑ์ทำความสะอาดอื่นๆ ซัลเฟตขจัดน้ำมันตามธรรมชาติและทำให้ผมแห้ง  ซิลิโคน: พบในตัวปรับสภาพเส้นผม สิ่งนี้จะก่อตัวขึ้นในเส้นผมของคุณ ทำให้ผมของคุณดูไม่มีชีวิตชีวาเมื่อเวลาผ่านไป แอลกอฮอล์: พบในผลิตภัณฑ์จัดแต่งทรงผม ทำให้ผมแห้ง สิ่งที่เรารับประทานและดื่มมีส่วนสำคัญต่อลักษณะของเส้นผม ถ้าคุณต้องการให้ผมของคุณดูสวยงาม สิ่งสำคัญคือการบำรุงร่ายกายเพื่อให้ผมของคุณโตอย่างแข็งแรงและมีสุขภาพดี ทำตามคำอธิบายด้านล่างเพื่อเสริมให้ผมสุขภาพดี  รับประทานอาหารที่มีสารอาหารที่เป็นประโยชน์ต่อเส้นผม รับประทานจำพวกโปรตีน กรดโอเมก้า3 และเหล็กให้มาก เลือกทานปลาแซลมอน ปลาซาดีน ถั่ว อะโวคาโด และเมล็ดแฟล็กซ์ ดื่มน้ำมากๆ เพื่อให้ร่างกายไม่ขาดน้ำ นี่จะช่วยป้องกันไม่ให้ผมของคุณแห้ง หลีกเลี่ยงการสูบบุหรี่ ควันบุหรี่สามารถทำร้ายผมคุณได้ การใช้เวลานานในแสงแดดโดยไม่มีการป้องสามารถทำให้ผมแห้งกรอบได้ ดังนั้นการปกป้องเส้นผมจึงเป็นสิ่งสำคัญเหมือนกับที่คุณปกป้องผิวหนัง คุณสามารถปกป้องผมด้วยการคลุมผมเมื่อรู้ว่าต้องออกไปโดนแสงอาทิตย์เป็นเวลานาน  ใส่หมวกมีปีกเพื่อปกป้องผมถ้าคุณต้องอยู่กลางแดดตลอดทั้งวัน เมื่ออยู่ในสระน้ำ ปกป้องผมจากสารเคมีด้วยการใส่หมวกว่ายน้ำ เมื่ออยู่ในอากาศเย็น ปกป้องเส้นผมจากความเย็นและอากาศแห้งด้วยการใส่หมวกที่อุ่น การทำตามขั้นตอนต่างๆ จะทำให้ผมใหม่ที่มีสุขภาพดีเติบโต เล็มผมทุกๆ 2 หรือ 3 เดือน เพื่อกำจัดปลายผมที่แห้งเสียออกไป หลังจากเวลาหลายเดือน ผมเก่าที่แห้งเสียจะถูกแทนที่ด้วยผมสลวยที่งอกขึ้นมาใหม่
ใข้ตัวปรับสภาพและบำรุงเส้นผมทุกครั้งที่สระผม. ใช้ครีมบำรุงเส้นผมอย่างล้ำลึกบ่อยครั้ง. ทำมาส์กหมักผมเองที่บ้าน. ใช้น้ำมันใส่ผมเพื่อปกป้องเส้นผม. ใช้แปรงขนหมูป่า. สัมผัสเส้นผมอย่างอ่อนโยนขณะที่สระผมและเป่าผม. ใช้แชมพูให้น้อยลง. ปล่อยให้ผมแห้งตามธรรมชาติ. หวีผมแทนการแปรงผม. หยุดการทำผมที่ทำร้ายเส้นผม. หลีกเลี่ยงการทำทรงผมที่ดึงเส้นผม. นวดหนังศีรษะ. ใช้ผลิตภัณฑ์จากธรรมชาติ. บำรุงเส้นผมจากภายในสู่ภายนอก. ปกป้องเส้นผมจากเเสงแดดและสิ่งอื่นๆ . เล็มผมเป็นประจำ.
https://www.wikihow.com/Turn-Dry-Hair-to-Healthy-Hair https://www.wikihow.com/Turn-Dry-Hair-to-Healthy-Hair https://www.wikihow.com/Turn-Dry-Hair-to-Healthy-Hair
Conditioning Dry Hair Starting Healthy Habits Growing Healthy Hair